A gyártást a használni kívánt eszközök épségének ellenőrzésével, azok fertőtlenítésével kezdjük.						
Egy keverős készülékbe bemérjük az A fázis komponenseit és VÍZFÜRDŐN, FOLYAMATOS KEVERÉS MELLETT, felmelegítjük 70-75°C-ra.		
				
Egy másik edénybe kimérjük a B fázis komponenseit és felmelegítjük 70-75°C-ra.						
Amikor mindkét fázis 70-75°C-os, akkor a B fázist az A fázishoz keverjük. Amennyiben csak nagy veszteséggel lehet a B fázist az A fázishoz adni, úgy már a gyártás elején a két fázist együtt melegítjük folyamatos keverés mellett 70-75°C-ra, majd amikor elérte az elegy a kívánt hőmérsékletet, magas keverési fokozattal homogenizáljuk az elegyet.
						
Elkészítjük a C fázist: glicerinben kikeverjük a Solagum AX-et, majd az AB elegyhez keverjük, és ez után hozzákeverjük a kimért Prom Oat-ot.

Elkezdjük az elegy hűtését, folyamatos keverés mellett.						
Egy edénybe összemérjük a D fázis komponenseit, a szalicilsavat feloldjuk, majd ezt folyamatos keverés mellett hozzáadjuk az elegyhez.						
Egy edénybe összemérjük az E fázis komponenseit és folyamatos keverés mellett kis részletekben az elegyhez adjuk.		
				
A 30°C alatti hőmérsékletű terméknek ellenőrizzük a pH-ját, és 10% citromsav-oldattal, vagy 5% NaOH-oldattal állítjuk 5,0-6,3 közé						
A félkész terméket előzőleg kifertőtlenített átmeneti tárolóba töltjük. Eltesszük a gyártási ellenmintát és elindítjuk a mikrobiológiai vizsgálatot.	
					
A gyártást a használt eszközök elmosogatásával, a munkafelület és a padlózat letakarításával fejezzük be.