A gyártást a gyártás során használni kívánt eszközök fertőtlenítésével, és azok épségének ellenőrzésével kezdjük.					
Egy keverős készülékbe bemérjük a B (vizes) fázis komponensei közül a Rózsa és Cseresznyevizet, felmelegítjük 75 °C-ra; egy külön edénybe pedig a glicerint melyben duzzasztjuk a xantánt.					
Egy másik edénybe bemérjük az A (olajos) fázis komponenseit és felmelegítjük 75 °C-ra.					
Amikor mindkét fázis 75°C-os, a vizes fázisbe csomómentesen bekeverjük a glicerinben duzzasztott xantánt, majd egyesítjük az A és B fázist.					
10 percig kevertetjük, ekkor törtfehér színű emulziót kapunk.					
Elindítjuk a hűtést.					
A C fázist a következő módon adjuk hozzá a 40°C alatti hőmérsékletű elegyhez:					
A folyékony komponenseket kimérjük egy edénybe és szuszpendáljuk benne a Corneostickert és az Oligohyaferre-t.					
Ezt a szuszpenziót keverjük hozzá részletekben a kihűlt krémhez, alaposan homogenizálva.					
A 30 °C alatti hőmérsékletű krémnek beállítjuk a pH-ját 5%-os NaOH-oldattal, vagy 10%-os citromsav oldattal 4,5-5,5 közé, a mért pH-értéktől függően.					
A félkész terméket előzőleg kifertőtlenített átmeneti tárolóba töltjük.					
Elindítjuk a mikrobiológiai vizsgálatot és eltesszük a gyártási ellenmintát.					
A gyártást a használt eszközök elmosogatásával, a munkafelületek és a padlózat letakarításával fejezzük be.